
REFERAT DE APROBARE  A PROIECTULUI  DE  HOTĂRÂRE
privind  împuternicirea Comisiei de Negociere cu Terții a Consiliului Local al Municipiului Timișoara în vederea negocierii unui schimb referitor  la terenul retrocedat din Piata Balcescu- Timișoara, strada Wilhem Muhle nr.4-6,  cu reprezentanții Parohiei Romano-Catolică Timișoara III Elisabetin. 
 
Descrierea situaţiei actuale:
În fapt, terenul situat în Timișoara, strada Wilhem Muhle nr.4-6 aferent Pieței Bălcescu a fost retrocedat Parohiei Romano-Catolică Timișoara III Elisabetin conform Deciziilor nr.8731 și 8732 emise de Guvernul României prin Comisia Specială de Retrocedare. 
Pe imobilul teren, care a făcut obiectul retrocedării sunt edificate construcții extratabulare care au fost atribuite către  SC PIEȚE SA, în baza contractului de concesiune 7/1999. Menționăm faptul că, imobilele construcții sunt înscrise în evidențele financiar- contabile, cu valoare de inventar fiind bunuri care aparţin domeniului public al Municipiului Timișoara.
Având în vedere că acestea au fost înscrise în inventarul anual al Municipiului Timișoara ca fiind bunuri care aparțin domeniului public solicităm ca în cadrul Comisiei de Negociere cu Terți  să se negocieze posibilitatea realizarii unui schimb de imobile, cu reprezentanții Parohiei Romano-Catolică Timișoara III Elisabetin. Menționăm faptul că, în prezent Municipiul Timișoara  se află în imposibilitate de a-și exercita prerogativele dreptului de proprietate asupra construcțiilor și totodată, Parohia Romano-Catolică Timișoara III Elisabetin  asupra imobilului teren, prin urmare aprecim ca fiind oportun negocierea realizării unui schimb de imobile.
Având în vedere adresa Parohiei Romano-Catolică Timișoara III Elisabetin înregistrată cu nr.  CT2022-000918/14.02.2022 precum și procesul verbal de punere în posesie înregistrat cu nr. SC2021-31010/03.11.2021.
2. Schimbări preconizate și rezultate așteptate: 
Scopul prezentului proiect de hotărâre este de a reglementa, pe cale amiabilă, situația mai sus descrisă prin efectuarea unui schimb de imobile cu reprezentanții Parohiei Romano-Catolică Timișoara III Elisabetin.
3. Alte informații:
	 Prin adresa înregistrată cu nr.CT2022-000918/14.02.2022 Parohia Romano-Catolică Timișoara III Elisabetin ne învederează  o serie de propuneri cu privire la soluționarea aspectelor mai sus menționate.
4. Concluzii:
Având în vedere cele menţionate mai sus, considerăm necesară și oportună împuternicirea Comisiei de Negociere cu Terții a Consiliului Local al Municipiului Timișoara în vederea negocierii cu reprezentanții Parohiei Romano-Catolică Timișoara III Elisabetin situația construcțiilor neintabulate aflate pe terenul retrocedat din Piata Balcescu- Timișoara, strada Wilhem Muhle nr.4-6.

